Undaan Lor, Undaan, Kudus

Undaan Lor iku salah siji désa / kalurahan ing Kacamatan Undaan, Kabupatèn Kudus, Provinsi Jawa Tengah, Indonésia. Désa iki nduwé 32 gang, paling akèh katimbang désa-désa liyané ana ing kacamatan Undaan.

Géografi 
Wates wewengkon désa Undaan Lor yaiku:
 Sisih lor ana Désa Wates
 Sisih kidul ana Désa Undaan Tengah
 Sisih wétan ana Désa Larikrejo
 Sisih kulon ana Désa Undaan Lor, Karanganyar, Demak

Pendhidhikan
Ing désa Undaan Lor iki dumunung sawatara sekolah lan sekolah agama. Sekolah Dhasar ana telu yaiku SD Negeri 1, SD Negeri 2 lan SD Negri 3. Ing tataran sekolah lanjutan ana Sekolah Menengah Kejuruan (SMK) Muhammadiah Undaan sing dumunung ing Dalan Kudus-Purwodadi Km. 8 Undaan Lor Gang 31.

Sekolah agama antarané yaiku Madrasah Ibtidaiyyah (MI) NU Tamrinut Thullab sing diadegaké ing tanggal 1 Fèbruari 1967, sekolah iku sakpantaran karo SD lan panggonane ana ing gang 20. Ing tataran sekolah menengah pertama ana Madrasah Tsanawiyah (Mts) NU Tamrinut Thullab, sing panggonane padha karo MI NU Tamrinut Thullab. Uga ing tataran sekolah menengah atas ana Madrasah Aliyah (MA) NU Tamrinut Thullab sing panggonane ana ing gang 19. Telung sekolah mau isih sakyayasan.

Deleng uga 
 Undaan, Kudus
 Kabupatèn Kudus

Pranala njaba 
 Situs resmi Kabupatèn Kudus
 Péta Google

Rujukan